ΓΡΑΠΤΗ ΕΡΩΤΗΣΗ E-2054/03

υποβολή: Monica Frassoni (Verts/ALE) προς την Επιτροπή

(20 Ιουνίου 2003)

Θέμα: Υποβάθμιση στο εσωτερικό της ειδικής ζώνης προστασίας ΖΕΠ ΙΤ5210070 — Λίμνη Trasimeno (Ιταλία)

Από ανακοίνωση της 18ης Οκτωβρίου 2002, προκύπτει ότι η Επιτροπή έχει ξεκινήσει τη διαδικασία επί παραβάσει αριθ. 2002/4342, κατά της Ιταλίας για τηνποβάθμιση του φυσικού οικοτόπου και τη διαταραχή της ισορροπίας των ειδών που διαβιούν στο εσωτερικό της ΖΕΠ ΙΤ5210070 — Λίμνη Trasimeno, μια κατάσταση η οποία δημιουργήθηκε και με δράσεις που συγχρηματοδοτούνται από ευρωπαϊκά κονδύλια στο πλαίσιο των προγραμμάτων ανάπτυξης τηςπαίθρου.

Αυτή η διατάραξη της ισορροπίας είναι ιδιαίτερα ανησυχητική, δεδομένου ότι, όπως προβλεπόταν από την πρώτη φάση του έργου, 1596m2 ελόβιας καλαμιάς, 4224 m2γρόφιλου θαμνώνα, 6424m2 μεικτής βλάστησης και 6552 m2γρών λειμώνων, καταστράφηκαν για να επιτρέψουν τη δημιουργία ενός μονοπατιού (πλάτους 2,5 μέτρων και μήκους 15,67 χιλιομέτρων) που το προβλεπόμενο συνολικό μήκος του, όταν θα έχει ολοκληρωθεί, θα είναι 57 περίπου χιλιόμετρα, ίσο με την εσωτερική περίμετρο της Λίμνης Trasimeno, ώστε να μην αφήνει ανέπαφη, κατά μήκος των οχθών της, καμία παρθένα περιοχή που να μπορεί να χρησιμεύσει για την αναπαραγωγή ή την εγκατάσταση της προστατευόμενης πανίδας.

Το εν λόγω έργο, που πραγματοποιήθηκε με ευρωπαϊκή συγχρηματοδότηση, δεν αποτέλεσε αντικείμενο καμίας εκτίμησης περιβαλλοντικών επιπτώσεων, κατά παράβαση, για μία ακόμα φορά, της οδηγίας 92/43/ΕΟΚ(1) και παρά την πρόσφατη καταδικαστική απόφαση του Ευρωπαϊκού Δικαστηρίου εις βάρος της Ιταλίας στηνπόθεση C143/02.

Όπως προκύπτει, οι δικαστικές αρχές έχουν ήδη διατάξει δις την παραπομπή σε δίκη των εκτελεστών των έργων για τις σοβαρές ζημιές που προκλήθηκαν στο τοπίο και στο περιβάλλον.

Σε ποιό στάδιο βρίσκεται η προαναφερθείσα διαδικασία επί παραβάσει· έχουν ληφθεί μέτρα για να διακοπεί η ευρωπαϊκή συγχρηματοδότηση, εν αναμονή της εξακρίβωσης των γεγονότων·

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(31 Ιουλίου 2003)

Το άρθρο 6 της οδηγίας 92/43/ΕΟΚ του Συμβουλίου, της 21ης Μαΐου 1992, περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας ορίζει τα της προστασίας των Τόπων Κοινοτικής Σημασίας οι οποίοι, σύμφωνα με τη διαδικασία που ορίζεται στην οδηγία, θα χαρακτηρισθούν ειδικές ζώνες διατήρησης. Οιποχρεώσεις που θεσπίζει το άρθρο 6 ισχύουν για όλες τις αρχές των κρατών μελών, σε εθνικό, περιφερειακό ή τοπικό επίπεδο. Ειδικότερα, όπως ορίζει το άρθρο 6 παράγραφος 3, κάθε σχέδιο, μη άμεσα συνδεόμενο ή αναγκαίο για τη διαχείριση του τόπου, το οποίο όμως είναι δυνατόν να επηρεάζει σημαντικά τον εν λόγω τόπο, καθεαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του.

Η ανωτέρω διάταξη εφαρμόζεται στους τόπους κοινοτικής σημασίας (ΤΚΣ) που προβλέπει η οδηγία 92/43/ΕΟΚ και στις ζώνες ειδικής προστασίας (ΖΕΠ) που προβλέπει η οδηγία 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών(1).

Στην απάντησή της στην επίσημη προειδοποιητική επιστολή, στην οποία αναφέρεται το Αξιότιμο Μέλος του Κοινοβουλίου, η Ιταλία ενημερώνει την Επιτροπή για μια εκ τωνστέρων αξιολόγηση του έργου του — μήκους 14 χιλιομέτρων — ποδηλατόδρομου στην ΖΕΠ/SPA IT5210070 λίμνη Trasimeno, που διενεργήθηκε βάσει του άρθρου 6 παράγραφος 3 της οδηγίας 92/43/ΕΟΚ. Αφού εξέτασε την ιταλική απάντηση, η Επιτροπή θεωρεί ότι το προαναφερθέν έργο δεν ενδέχεται να έχει σημαντικές επιπτώσεις στην SPA IT5210070 λίμνη Trasimeno. Ως εκ τούτου, δεν απαιτείται πλήρης εκτίμηση των επιπτώσεων του έργου στην προαναφερθείσα ΖΕΠ (SPA) δυνάμει του άρθρου 6 παράγραφος 3 της οδηγίας 92/43/ΕΟΚ.

Με βάση τα ανωτέρω, η Επιτροπή θεωρεί ότι δεν στοιχειοθετείται παράβαση της οδηγίας 92/43/ΕΟΚ εις ό,τι αφορά τη συγκεκριμένη αυτή πτυχή τηςπόθεσης.

(1) ΕΕ L 103 της 25.4.1979.